Henare PeeniPEENI HENARE (Labour—Tāmaki Makaurau): Tēnā koe e Te Māngai o Te Whare kua riro māku nei te taha o Te Rōpū Reipa ki roto i tēnei te pānuitanga tuatoru o tēnei pire e whakakapi. E haere tonu ana ngā mihi ki a koe e te pāpā e Tūtehounuku Korako i whakaritea nei i tō tātau huihuinga mai i te tīmatanga o te awatea tae noa mai ki tēnei wā. Ko te manako ka tau tonu mai ngā manaakitanga o Te Kaihanga ki runga i a tātau kua whakakāhui mai nei nō reira e mihi atu ana au ki a koe.E tangi tonu ana ahau ki ngā tini aituā o te wā nei kua wahaina mai e Te Minita me ngā mema o Te Whare nei i ngā aituā ki roto i ngā wiki marama tau kua pahure ake nei. E te whaea e Rose ka kite atu ahau i a koe ka hoki ngā mahara ki tō hoa ki tōku pāpā ki a Morvin. E tangi tonu ana tēnei tana tamaiti ki a ia kua ngaro atu ki Te Pō. E te tuakana e Che te kitenga atu i a koe me te whānau ka hoki ngā mahara ki te pāpā ki a Tahupārae. Nā runga i tērā ka kī atu ki a koutou nau mai haere mai ki Te Whare o Tahupārae i ōna rā. Kāti ake ki ngā aituā maha o te wā nei kotahi tonu te kōrero haere mai haere. Tupu mauri ora ki Te Whei ao ki Te Ao Mārama tiheiwā mauri ora."E aku rangatira ka whakahokia mai ngā rārangi kōrero ki Te Ao Tūroa nei. Ki ngā tāngata kei roto i Te Rūma Nui o Te Whare Pāremata kīhai i whai tūru i te ahurewa mātakitaki e mihi atu ana ki a koutou. Kāti koutou e noho mai nā ki ngā pātū o tō tātau Whare i te rā nei e mihi atu ana tēnā koutou tēnā koutou. Kei taku Ariki kua kōrero mai nā e tōku tuakana a Kelvin i te kōrero a Tarakukū i a ia i runga i te kāinga o Tāpeka ki roto i Te Pēwhairangi. Tuituia mai te mana o tō tupuna a Te Iwikau ki ngā kōrero o tēnei Whare i te rā nei kei taku Ariki tēnā koe tēnā koutou.Huri tū atu ki a koe e Te Whare o Pōtatau. Ka kite atu ahau i a koe e te tuahine ka rere atu ngā mihi nui ki a koe. I āta tauira mai tō iwi tō Whare i te mana o Te Awa o Waikato ki tēnei te mana o Te Awa o Whanganui e mihi atu nei tēnā koutou.Kua rangona ahau i te ingoa o Te Kahurangi a Tāriana. Kei tōku tuarā i tēnei wā e Te Kahurangi e te whāea harikoa ana au kua whakawhiti mai koe ki tēnei taha o Te Whare! Kāti e mihi atu ana au ki a koe e te mema tawhito o tō tātau Whare te kaikawe i ngā kaupapa o tō kāinga otirā o Te Motu whānui e mihi atu ana au ki a koe.Huri tū atu ki te taha Pākehā e Te Koromatua o Wanganui e Hamish. I kite atu ahau i tō mata ki roto i Te Matatini kua tae mai i te rā nei e mihi atu ana au ki a koe. Ko koe te whakatinanatanga o te nuinga o te rahi o ngā kupu kai roto i tēnei pire. Kia kaua e riro mā Ngā Iwi me Ngā Hapū anahe te mana whakahaere o Te Awa; ko konā tonu Te Pākehā tērā hoa o Te Tiriti o Waitangi i whakamanahia i te tau 1840. Kāti e mihi atu ana au ki a koe e Te Koromatua tēnā koe.Ka tahuri atu ahau ki te pire nei. E tika ana ki roto i te pānuitanga tuatoru me patu kutu te tangata nei arohaehae i ngā kōrero kei roto i ngā mea kaupapa kei roto i te pire nei. I roto i te rārangi tuatahi ka kite atu ahau i tētahi hapa kei roto i Te Reo Māori. Anei hoki: "Kua āta tirohia e Te Komiti Whiriwhiri Take Māori Te Pire a Te Awa Tupua". E kīa nei ko tōna tikanga ko ngā kupu kei roto i te tūtohutanga anā e ōrite ana ki te ingoa o te pire nei arā ko "Te Pire o Te Awa Tupua". Kāti ka waiho nā atu tērā whakaaro mā Te Whare hei whakatikatika ā tōna wā. Kāre e kore ka kitea whānuitia ki roto i te roanga ake o ngā kōrero e aua. Ēngari ka waiho nā atu mā ngā āpiha hei whakatika.Kāti kua puta mai ētahi kōrero e pā ana ki ngā taniwha o Te Ture. Ko tētahi ko te RMA e kōrero nei e Te Motu whānui. E tika ana te kōrero a Te Ūpoko-hoa o Te Rōpū Kākāriki me whakamātautauhia e tātau i te mana o tēnei pire o tēnei ture ki roto i ngā Kōti o Te Whenua nei. Ainī tātau ka kite mehemea ka whai mana ka whai huruhuru ngā kōrero kei roto i tēnei pire. Tēnā pea mā tetahi atu taniwha arā ko te RMA hei ngahoro hei waipuke hei tāmi ki raro i ngā kōrero o tēnei pire ā taihoa ake nei tātau ka kite. Ā taihoa ake nei ka kite!Nō reira ko te tangi atu ki Te Iwi e pae nei: kia mataara kia mataara kia mataara. Kai pōhēhē koutou kua oti te haerenga o tēnei kaupapa—kāhore kāhore kāhore! Ko te hiahia e te tuakana e Che ki roto i ngā tau maha kei mua i a tātau ka rangona whānui i ngā waiata i ngā haka e pā ana ki tēnei kaupapa mai i tōna orokohanga tae noa mai ki tēnei wā ā taihoa ake nei ka kitea ki runga i te ātāmira o Te Matatini anā i whakakāhui ai i Te Ao Māori ki roto i ngā wiki kua pahure ake nei; ka ora tonu ai te kōrero mō tēnei pire ka ora tonu ai ngā manako o tēnei whakatupuranga mō ngā uri whakatupu e haere ake nei. Nō reira koinā te wero nui kei mua i a tātau e Te Iwi Māori.Kua āta tauira mai e koutou te mana o Te Awa o Whanganui. He wero tēnā ki ōku ake o Te Tai Tokerau! Kua kōrero atu Te Whare mō te mana o ngā puna waiora o Te Tai Tokerau o Hokianga o Taumārere. E Te Minita e Te Hōnore Christopher Finlayson ka waiho nā atu tēnā whakaaro māu. Ā tōna wā ka kōrero koe ki ngā rangatira o Ngāpuhi o Te Tai Tokerau ko te hiahia kia kaua tātau e wareware ki Te Poutiriao o Rangiriri kei roto i a au o Taumārere ā taihoa ake nei. E Te Iwi kua tangi te pere!Nō reira hei whakarāpopoto ake hei whakakapi ake i tēnei taha o Te Whare e kōrero ana mō tēnei pire e mihi atu ana au ki a koutou. Ko te manako mā te wāhi ngaro koutou e tiaki i a koutou e hoki atu ana ki ngā wā kāinga puta noa. Kia mōhio mai koutou i te ata nei i tīmata mātau ki Te Pākau o Heretaunga mō te kaupapa o Ngā Hapū me Ngā Iwi o Te Wairoa. Ka mutu te pānuitanga tuatahi o taua pire ka kake ake mātau i Te Maunga Tapu o Tongariro ki roto i Te Pito o Te Whenua. Ka tiro atu ki Te Pākau o Te Tai Hauāuru ko Te Awa o Whanganui e tere atu nei kāti ki a tātau e hui ngātahi ana e ōku mātua e ōku rangatira tēnā koutou tēnā koutou tēnā tātau katoa.[Salutations to you Mr Deputy Speaker now that it has been left for me to conclude the contribution by the Labour Party in this the third reading of this bill. Tributes continue to be made to you father figure Tūtehounuku Korako who organised our getting together and delivered a prayer in regard to the beginning of the day to this moment. The hope is that the acts of generosity of the Creator continue to descend upon us who have gathered here and so I thank you.I continue to grieve for the myriad of deaths of the present moment that have been brought here by the Minister and members of this House in regard to those that have occurred during the past weeks months and year. Auntie Rose seeing you brings back memories as well of your husband and my fatherly figure Morvin. This one his boy continues to mourn for him who has been lost to the void. Elder sibling Che when I spotted you and the family memories also went back to the fatherly figure Tahupārae. And because of that I say to you collectively welcome come hither to Tahupārae's House during his days. Enough in terms of the myriads of deaths regarding this moment there is only one thing to say to the dead come forth and go! "Nurture a life force that is well in a natural and enlightened world behold the breath of life!"My esteemed ones I will bring the statements of the contribution back to the enduring world here. I acknowledge you collectively the people in the Grand Hall of Parliament who were not able to find a seat in the gallery. And so to those of you seated around the walls of our House today I acknowledge and thank you collectively. My paramount chief my senior member Kelvin there mentioned a story about Tarakukū when he lived at the Tāpeka settlement in the Bay of Islands. Thread in the authority of your ancestor Te Iwikau into the debate in this House today and so to my high chief I acknowledge you and you collectively my appreciation.And now I turn to you the House of Pōtatau. I spot you sister cousin and huge acknowledgments fly in your direction. Your tribe and House clearly demonstrated the validity of the Waikato River against that of the Whanganui River for which I commend and congratulate you collectively.I have heard of the name Dame Tariana. At this moment Dame auntie it is on my back and I am very delighted that you have crossed over to this side of the House! And so I really pay a tribute to you the former member of our House the bearer of policies relating to your home but at the same time of the nation at large I thank you.Turning to the English side to you the Mayor of Wanganui Hamish I saw your face at the National Māori Performing Arts Festival and now that this day has arrived I am extending a greeting to you. You are the embodiment of a larger part and of a greater part of the words of this bill. Do not leave the administrative body of the river to just the tribes and subtribes alone; Europeans that partner of the Treaty of Waitangi which was mandated in 1840 are still there. And so I acknowledge you Mr Mayor greetings.I turn to this bill. In the third reading it is right that this person must kill lice must critically discern comments and policy things inside this bill. I saw an error in the Māori language in the first line and here it is: "Kua āta tirohia e Te Komiti Whiriwhiri Take Māori Te Pire a Te Awa Tupua". According to its convention these words must be the same as those in the recommendation namely "Te Pire o Te Awa Tupua". And so I will leave that thought for the House to address in due course. Without a doubt it will be seen widely and have many comments goodness knows! But I will leave that for the officials to deal with.Well some comments have emerged about the monsters relating to the Act. One such is the RMA as it is referred to by the country at large. The comment by the co-leader of the Green Party is right in that we must discuss the legality of this bill and act in the courts of this county. We will see in time whether the comments in this bill will be effective and secure outcomes. Perhaps some other monster RMA will undermine flood or smother the comments of this bill we will see in time what will come of it. We will see in time!Therefore the cry to the tribe seated about: be awake alert and vigilant. Do not mistakenly assume that the journey of this proposal has ended—no no no it has not! The desire elder sibling Che is that in the many years that are before us songs and posture dances relating to this matter from its advent right up to this moment in time will be seen on the stage of the National Māori Performing Arts Festival where Māoridom flocked to in the weeks just gone by; that the conversation for this bill and the aspirations of this generation and for those to come will remain alive! Therefore that is the big challenge before us the Māori people.You have carefully demonstrated the integrity of the Whanganui River to us. That is a particular challenge indeed to mine of the Far North! The House has spoken about the life-giving waters of the Far North Hokianga and of Taumārere. To the Minister the honourable Christopher Finlayson I leave that thought for you to ponder over. In time you will speak to the leaders of Ngāpuhi and of the Far North. The hope is that we do not forget the spiritual guardian of Rangiriri within me of Taumārere River in the future.People the bell has rung! And so to summarise and to end the contribution of the House about the bill I commend you collectively. The hope is that that unseen place will look after you as you return to your homes throughout. You need to be mindful of the fact that this morning we began with Te Pākau of Heretaunga in regard to the matter concerning the Wairoa tribes. After the first reading of that bill we climbed the sacred mountain of Tongariro and into Te Pito of Te Whenua. We looked at Te Pākau of Te Tai Hauāuru and the river of Whanganui flowing by and so to us assembled here together my parents and leaders salutations and acknowledgments to you collectively and my appreciation to us all.]"